b'\n_START_ARTICLE_\nBuried (Enterrat)\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula conta la hist\xc3\xb2ria de Paul Conroy, un conductor civil de camions que \xc3\xa9s segrestat mentre est\xc3\xa0 treballant a l\'Iraq, i es desperta enterrat en un ta\xc3\xbct amb nom\xc3\xa9s un tel\xc3\xa8fon m\xc3\xb2bil, sense gaire bateria ni cobertura, i un encenedor "Zippo".\n_START_SECTION_\nProducci\xc3\xb3\n_START_PARAGRAPH_\nLa pel\xc2\xb7l\xc3\xadcula est\xc3\xa0 produ\xc3\xafda per la barcelonina Versus Entertainment en associaci\xc3\xb3 amb les estatunidenques The Safran Company, Dark Trick Films i la francesa Studio 37.\n_START_SECTION_\nEstrena\n_START_PARAGRAPH_\nLa premiere de Buried va ser en el Festival de Cinema de Sundance el 23 de gener de 2010. Lions Gate va comprar els drets del film i tenia planejada una estrena limitada el 24 de setembre de 2010 i una estrena global dues setmanes despr\xc3\xa9s, el 8 d\'octubre. L\'estrena del primer tr\xc3\xa0iler del film va ser en companyia de A Nightmare on Elm Street. L\'estrena del segon tr\xc3\xa0iler va ser en 2010 en la Convenci\xc3\xb3 Internacional de C\xc3\xb2mics de San Diego. Ha sigut adjuntada amb la selecci\xc3\xb3 d\'impresos de Dinner for Schmucks, Resident Evil: Afterlife, The Expendables i The Last Exorcism._NEWLINE_La pel\xc2\xb7l\xc3\xadcula va guanyar el M\xc3\xa9li\xc3\xa8s de Plata i el Premi del P\xc3\xbablic al Festival de Cinema Fant\xc3\xa0stic Europeu d\'Estrasburg el setembre de 2010._NEWLINE_La pel\xc2\xb7l\xc3\xadcula es present\xc3\xa0 en el Festival de Cinema Estatunidenc de Deauville, guanyant el premi de la cr\xc3\xadtica internacional, i en el Festival Internacional de Cinema de Toronto i Festival de Cinema de Sant Sebasti\xc3\xa0, fora de competici\xc3\xb3 en setembre de 2010._NEWLINE_La seua estrena en l\'estat espanyol va ser l\'1 d\'octubre i va obtenir el M\xc3\xa9li\xc3\xa8s d\'Or en el Festival de Cinema de Sitges de 2010.\n_START_SECTION_\nRecepci\xc3\xb3\n_START_PARAGRAPH_\nEl cr\xc3\xadtic de cinema Roger Ebert premi\xc3\xa0 la pel\xc2\xb7l\xc3\xadcula amb 3,5 sobre 4 estrelles. IGN va donar a la pel\xc2\xb7l\xc3\xadcula un 10 sobre 10.'